stanford-oval/wikipedia huggingface dataset:
มินเนี่ยน 2

| มินเนี่ยน 2 |
| --- | --- |
ใบปิดภาพยนตร์
กำกับ: ไคล์ บัลดา
เขียนบท:   ไบรอัน ลินช์  แมทธิว โฟเกล 
อำนวยการสร้าง:   คริสโตเฟอร์ เมเลแฟนดรี  เจเน็ต ฮีลลีย์  คริส โรโนด์ 
นักแสดงนำ:   สตีฟ คาเรล  ปิแอร์ คอฟฟิน  ทาราจิ พี. เฮนสัน  มิเชลล์ โหยว  อาร์ซ่า  ฌอง-คลอด แวน แดมม์  ลูซี่ ลอว์เลส  ดอล์ฟ ลันด์เกรน  แดนนี เทรโฮ  รัสเซลล์ แบรนด์  จูลี แอนดรูส์  อลัน อาร์คิน 
ตัดต่อ: แคลร์ ดอดจ์สัน
ดนตรีประกอบ: เฮเตอร์ ปาเรรา
บริษัทผู้สร้าง: อิลลูมิเนชัน 
ผู้จัดจำหน่าย: ยูนิเวอร์แซลพิกเจอส์
วันฉาย:   8 มิถุนายน ค.ศ. 2022 (2022-06-08) (Annecy)  29 มิถุนายน ค.ศ. 2022 (2022-06-29) (ไทย)  1 กรกฎาคม ค.ศ. 2022 (2022-07-01) (สหรัฐ) 
ความยาว: 87 นาที
ประเทศ:  สหรัฐ
ภาษา: อังกฤษ
ทุนสร้าง: 80 ล้านดอลลาร์สหรัฐ
ทำเงิน: 939.6 ล้านดอลลาร์สหรัฐ
ก่อนหน้านี้: มินเนี่ยน (2015)
มินเนี่ยน 2 (อังกฤษ: Minions: The Rise of Gru) เป็นภาพยนตร์แอนิเมชันตลกอเมริกันที่ออกฉายใน ค.ศ. 2565 ผลิตโดย อิลลูมิเนชัน และจัดจำหน่ายโดย ยูนิเวอร์แซลพิกเจอร์ส มันเป็นภาคต่อของภาคก่อนภาคแยกของ มินเนี่ยน (2015) และภาคที่ห้าโดยรวมในแฟรนไชส์ แฟรนไชส์ มิสเตอร์แสบ ร้ายเกินพิกัด กำกับการแสดงโดยไคล์ บัลดาโดยมีแบรด เอเบิลสันและโจนาธาน เดล วาลเป็นผู้กำกับร่วม ภาพยนตร์เรื่องนี้เห็นการกลับมาของสตีฟ คาเรลในบทกรูและปิแอร์ คอฟฟิน ในบทลูกน้องพร้อมด้วยทาราจิ พี. เฮนสัน มิเชล โหย่ว, อาร์ซ่า, ฌอง-คลอด แวน แดมม์, ลูซี่ ลอว์เลส, ดอล์ฟ ลันด์เกรน, แดนนี เทรโฮ, รัสเซลล์ แบรนด์, จูลี แอนดรูส์ และ อลัน อาร์คิน
เนื้อเรื่อง

หลังจากที่พวกมินเนี่ยนออกตามหาบรรดาวายร้ายสุดโฉดมาทุกยุคทุกสมัย ปั่นป่วนจนมาเจอกับหนูน้อย "กรู" เด็กหนุ่มน้อยที่วาดฝันจะกลายเป็นวายร้ายที่ยิ่งใหญ่ที่สุดในโลก พร้อมด้วยบรรดาลูกสมุนตัวสีเหลืองที่เหมือนจะช่วย แต่ดันป่วนมากกว่า คราวนี้ กรู ได้เดินทางไปยังสถานที่เป็นเหมือนสภาของบรรดาวายร้ายที่ชื่อ Vicious 6 เพื่อต้องการเป็นวายร้ายเต็มตัว แต่ด้วยความที่เขายังเป็นเด็ก ทำให้บรรดาวายร้ายไม่ยอมรับ
แน่นอนว่าความฝันของ กรู แน่วแน่เกินสิ่งใด เขาเลยตัดสินใจพิสูจน์ตัวเองด้วยการขโมยอัญมณีล้ำค่าของวายร้ายตัวแม่ "เบลล์ บ็อตทอม" ทำให้วายร้ายทั้งหมดแห่ง Vicious 6 ออกตามล่าเขาในทันที ไม่ว่าจะเป็นวายร้ายจอมพลัง, แม่ชีสายบู๊ผู้มีกระบองสองท่อนเป็นอาวุธ หรือจะเป็นมนุษย์ที่มีแขนเป็นก้ามปู แต่กรูก็ไม่น้อยหน้า เพราะเขามีบรรดาเหล่ามินเนียนและจักรยานติดไอพ่นคู่ใจ กรู ตัดสินใจใช้แผนแยกย้ายหลอกล่อ โดยให้หนึ่งในมินเนียนที่ชื่อ "ออตโต้" เอาอัญมณีหนีแยกไปอีกทาง ส่วนเขาจะเป็นคนล่อพวกวายร้ายเอง
ทุกอย่างดูเหมือนจะเป็นไปตามแผน และ กรู กำลังจะได้ประกาศศักดาเป็นวายร้ายหน้าใหม่ที่ร้ายกาจที่สุด แต่เมื่อเจ้าอ็อตโต้เอาอัญมณีออกมาให้ มันกลับกลายเป็นก้อนหินเด็กเล่น ซึ่งเจ้าอ็อตโต้ก็ได้เล่าถึงที่มาที่ไปว่าระหว่างหลบหนี มันก็ดันหลงไปอยู่ในบ้านของเด็กคนหนึ่งที่กำลังจัดงานวันเกิด แล้วบังเอิญไปเห็นเจ้าก้อนหินเด็กเล่นชิ้นนี้เข้า มันตกหลุมรักในทันที ก่อนจะตัดสินใจแลกอัญมณีกับก้อนหินเด็กเล่น สำหรับ กรู แล้วนี่ก็เป็นเหมือนการเอาอนาคตของเขาไปโยนทิ้งเลยทีเดียว เรื่องราวความปั่นป่วนจะเป็นอย่างไร ต้องรอติดตามกันต่อไป
ตัวละครและเสียงพากย์

สตีฟ คาเรล รับบท กรู (Gru)
ปิแอร์ คอฟฟิน รับบท เควิน (Kevin), สจวร์ต (Stuart), บ็อบ (Bob), ออตโต้ (Otto)
ทาราจิ พี. เฮนสัน รับบท เบลล์ บ็อตทอม (Belle Bottom)
มิเชลล์ โหยว รับบท มาสเตอร์ เชา (Master Chow)
ฌอง-คลอด แวน แดมม์ รับบท ฌอง คลอว์ด (Jean Clawed)
ลูซี่ ลอว์เลส รับบท นันชัค (Nunchuck)
ดอล์ฟ ลันด์เกรน รับบท สเวนเจียนซ์ (Svengeance)
แดนนี เทรโฮ รับบท สตรองโฮลด์ (Stronghold)
รัสเซลล์ แบรนด์ รับบท ดร.เนฟาริโอ (Dr. Nefario)
จูลี แอนดรูส์ รับบท แม่ของกรู (Marlena Gru)
อลัน อาร์คิน รับบท ไวลด์ นักเคิลส์ (Wild Knuckles)
อาร์ซ่า รับบท ไบเกอร์ ออตโต้ (Biker Otto)
ตัวละครและเสียงพากย์ > นักแสดงเสียงพากย์ภาษาไทย

ฎาวิล วิศาลบรรณวิทย์ รับบท กรู วัยเด็ก (Gru)
เอกชัย พงศ์สมัย รับบท เอกชัย พงศ์สมัย (Wild Knuckles)
ชิดชนก แย้มมา รับบท ขาบานสะท้านซอย (Belle Bottom)
สุภาพ ไชยวิสุทธิกุล รับบท ก้ามมฤตยู (Jean Clawed)
ลักขณา นาคศิริ รับบท ซิสเตอร์แสบ (Nunchuck)
รัตนชัย เหลืองวงศ์งาม รับบท สเก็ตสลาตัน (Svengeance)
ทัตพล วงศ์กระจ่าง รับบท กำปั้นมหากาฬ (Stronghold)
คุณกรณิการ์ ประภัสภักดี รับบท อาจารย์โจว (Master Chow)
ตัวละครและเสียงพากย์ > นักแสดงเสียงพากย์ภาษาไทย > ร่วมด้วย

ประภัฒน์ สินธพวรกุล
เกรียงศักดิ์ เหรียญทอง
อิสรีย์ พงษ์แก้ว
คมสรร รัตนากรบดี
ทัดณ์เพลิน ตันเสรีสกุลภัช
โกสินทร์ ชัชวาลนนท์
กาญจน์สิตา แสงศิริทรัพย์
นวิน ชำนาญกิจ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มินเนี่ยน 2
วิกิคำคม มีคำคมที่กล่าวโดย หรือเกี่ยวกับ มินเนี่ยน 2
เว็บไซต์ทางการ (อังกฤษ)
มินเนี่ยน 2 ที่อินเทอร์เน็ตมูวีเดตาเบส
มินเนี่ยน 2 ที่รอตเทนโทเมโทส์
มินเนี่ยน 2 ที่เมทาคริติก
มินเนี่ยน 2 ที่ออลมูวี
มินเนี่ยน 2 ที่บ็อกซ์ออฟฟิศโมโจ
มินเนี่ยน 2 ที่สยามโซน
มินเนี่ยน

สำหรับตัวละคร ดูที่ มินเนียน (ตัวละคร)
| มินเนี่ยน |
| --- | --- |
ใบปิดภาพยนตร์
กำกับ:   ปิแอร์ กอฟแฟง  ไคล์ บัลดา 
เขียนบท: ไบรอัน ลินช์
อำนวยการสร้าง:   คริส เมเลแดนดรี  เจเน็ต ฮีลลี่ 
นักแสดงนำ:   แซนดรา บุลล็อก  จอน แฮมม์  ไมเคิล คีตัน  แอลลิสัน แจนนี  สตีฟ คูแกน  เจนนิเฟอร์ ซอนเดอส์  ปิแอร์ กอฟแฟง  เจฟฟรีย์ รัช 
ตัดต่อ: แคลร์ ดอดจ์สัน
ดนตรีประกอบ: เฮเตอร์ เพอเรรา
บริษัทผู้สร้าง: อิลลูมิเนชันเอ็นเตอร์เทนเมนต์ 
ผู้จัดจำหน่าย: ยูนิเวอร์แซลพิกเจอส์
วันฉาย:   11 มิถุนายน ค.ศ. 2015 (2015-06-11) (โอเดียน เลสเตอร์ สแควร์)  9 กรกฎาคม ค.ศ. 2015 (2015-07-09) (ไทย)  10 กรกฎาคม ค.ศ. 2015 (2015-07-10) (สหรัฐ) 
ความยาว: 91 นาที
ประเทศ: สหรัฐ
ภาษา: อังกฤษ
ทุนสร้าง: 74 ล้านดอลลาร์สหรัฐ
ทำเงิน: 1.159 พันล้านดอลลาร์สหรัฐ
ต่อจากนี้: มินเนี่ยน 2 (2022)
มินเนี่ยน (อังกฤษ: Minions) เป็นภาพยนตร์อนิเมชั่นอเมริกันแนวตลก ที่ออกฉายในปี ค.ศ. 2015 กำกับ โดยปิแอร์ คอฟฟินและไคล์ บัลดา เขียนบทโดย ไบรอัน ลินช์ และ อำนวยการสร้างโดย คริส เมเลแดนดรีและเจเน็ต เฮย์เล่ย์ นำพากย์โดย ซานดรา บุลล็อก ในบท สการ์เล็ต โอเวอร์คิลล์ และ จอน แฮมม์ ในบทสามีของสการ์เล็ต เฮิร์บ โอเวอร์คิลล์ สร้างและจัดจำหน่ายโดย อิลลูมิเนชั่น เอ็นเตอร์เทนเมนต์ และ ยูนิเวอร์แซลพิกเจอส์ โดยเป็นภาพยนตร์ปฐมบท/สปินออฟ ของภาพยนตร์เรื่อง มิสเตอร์แสบ ร้ายเกินพิกัด (2010) และ มิสเตอร์แสบ ร้ายเกินพิกัด 2 (2013)
เรื่องย่อ

มินเนี่ยน สิ่งมีชีวิตเซลล์เดียว ตัวสีเหลือง พวกเขาวิวัฒนาการขึ้นมาจากเซลล์เล็กๆ เพียงเซลล์เดียวตั้งแต่อดีตกาล พวกเขาทั้งเล็ก แถมมีนิสัย และรูปแบบการใช้ชีวิตที่แตกต่างกัน แต่สิ่งหนึ่งที่พวกเขามีเหมือนกัน คือพวกเขาต้องการรับใช้จอมวายร้ายสุดแสบทุกราย แต่ให้หลังจากการทำลายหัวหน้าของพวกเขาสารพัด ไม่ว่าจะเป็น ทีเร็กซ์ เจงกีส ข่าน นโปเลียน และแดรกคูลา พวกเขาตัดสินใจที่จะหลีกหนีความวุ่นวายและทำให้หายไปจากโลกนี้ด้วยการไปใช้ชีวิตตามลำพังที่แอนตาร์กติกา
แต่พวกเขากลับพบว่า เมื่อไปใช้ชีวิตแบบนั้นมันทำให้พวกเขาไม่มีความสุขในชีวิตเลย ในปี 1968 (42 ปี ก่อนพบเฟลูเนียส กรู) เควิน หนึ่งในมินเนี่ยนได้ตัดสินใจที่จะออกเดินทางค้นหาจอมวายร้ายเพื่อคืนความสุขให้กับพวกมินเนี่ยนอีกครั้ง เขาตัดสินใจรวมทีมกับ สตวร์ท มินเนี่ยนแรกหนุ่ม และ บ็อบ เด็กน้อยผู้น่ารัก เพื่อร่วมออกเดินทางในครั้งนี้ด้วย จนกระทั่งไปพบกับ สการ์เล็ต โอเวอร์คิลล์ (ซานดรา บุลล็อก) จอมวายร้ายหญิงยอดนิยมในยุคนั้นภายในงานชุมนุมจอมวายร้าย 1968 สการ์เล็ต ตัดสินใจจ้างทั้งสามคนเข้าทำงานในฐานะลูกสมุนใหม่ แต่ความปั่นป่วนของลูกสมุนชุดนี้ ทำให้สการ์เล็ตแอบวางแผนอะไรบางอย่างโดยที่พวกเขาไม่รู้ในระหว่างการเดินทางรอบโลกจนกระทั่งถึงที่หมายสุดท้ายคือ ลอนดอน ที่ๆ พวกเขาจะได้รับใช้สการ์เล็ตในครั้งสุดท้าย ก่อนจะถูกฆ่าล้างเผ่าพันธุ์จนสิ้นซาก
นักพากย์

เพียร์ คอฟฟิน พากย์เป็น เควิน, บ็อบ, สตวร์ท และมินเนี่ยน
ซานดรา บุลล็อก พากย์เป็น สการ์เล็ต โอเวอร์คิลล์, จอมวายร้ายหญิง
จอน แฮมม์ พากย์เป็น เฮิร์บ โอเวอร์คิลล์, สามีของสการ์เล็ต
เอลิสัน แจนเนย์ พากย์เป็น แมดจ์ เนลสัน
เจนนิเฟอร์ ซอนเดอร์ส พากย์เป็น สมเด็จพระราชินีนาถเอลิซาเบธที่ 2 แห่งสหราชอาณาจักร
ฮิโรยุคิ ซานะดะ พากย์เป็น วายร้ายซูโม่
การตอบรับ > บ็อกซ์ออฟฟิศ

มินเนี่ยน ทำรายได้ไปแล้วกว่า 1,150 ล้านดอลลาร์สหรัฐ เป็นภาพยนตร์แอนิเมชันที่ทำรายได้สูงสุดประจำปี ค.ศ. 2015 และเป็นภาพยนตร์แอนิเมชันที่ไม่ได้สร้างโดยค่ายเดอะวอลต์ดิสนีย์ที่ทำรายได้สูงสุด ปัจจุบันอยู่ในอันดับที่ 3 ของภาพยนตร์แอนิเมชันที่ทำเงินสูงสุด และอันดับที่ 18 ของภาพยนตร์ที่ทำเงินสูงสุด
การตอบรับ > รางวัล

มินเนี่ยน ได้รับรางวัลพีเพิลส์ชอยส์ (People's Choice Awards) ปี ค.ศ. 2016 สาขาภาพยนตร์ครอบครัวยอดเยี่ยม (Favorite Family Film)
ภาคต่อ

ในเดือนมกราคม ค.ศ. 2017 มีการประกาศภาคต่อของ มินเนี่ยน โดยใช้ชื่อว่า มินเนี่ยน 2 และมีกำหนดเข้าฉายวันที่ 3 กรกฎาคม ค.ศ. 2020
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มินเนี่ยน
วิกิคำคม มีคำคมที่กล่าวโดย หรือเกี่ยวกับ มินเนี่ยน
เว็บไซต์ทางการ
Minions ที่อินเทอร์เน็ตมูวีเดตาเบส
Minions ที่บิกการ์ตูนเดตาเบส
Minions ที่รอตเทนโทเมโทส์
Minions ที่เมทาคริติก
Minions ที่บ็อกซ์ออฟฟิศโมโจ
Minions ที่สยามโซน
แม็คลาเรน 12ซี

| แม็คลาเรน 12ซี |
| --- | --- |

ภาพรวม
บริษัทผู้ผลิต: แม็คลาเรน ออโตโมทีฟ
เริ่มผลิตเมื่อ: ค.ศ. 2011 – 2014
แหล่งผลิต: โวคิง, เซอร์รีย์, สหราชอาณาจักร
ผู้ออกแบบ: แฟรงก์ สตีเฟนสัน (Frank Stephenson)
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู คูเป  2 ประตู โรดสเตอร์
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: 2 แบบบัตเทอร์ฟลายดอร์ (Butterfly doors)
รุ่นที่คล้ายกัน: แม็คลาเรน 650เอส แม็คลาเรน พี1
ระบบส่งกำลัง
เครื่องยนต์: 3.8 L แม็คลาเรน M838T ทวิน-เทอร์โบ V8
ระบบเกียร์: เกียร์ดูอัล-คลัช 7 จังหวะ 7-speed SSG Graziano
มิติ
ระยะฐานล้อ: 2,670 mm (105.1 in)
ความยาว: 4,509 mm (177.5 in)
ความกว้าง: 1,908 mm (75.1 in)
ความสูง: 1,199 mm (47.2 in)
น้ำหนัก: 1,434 kg (3,161 lb)
ระยะเหตุการณ์
รุ่นต่อไป: แม็คลาเรน 650เอส
แม็คลาเรน 12ซี (อังกฤษ: McLaren 12C) หรือที่รู้จักกันในชื่อ แม็คลาเรน เอ็มพี4-12ซี (อังกฤษ: McLaren MP4-12C) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011
เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer) ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์
รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.) อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาที จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น
โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไป
ชื่อ

ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป
โฉมย่อย

สไปเดอร์
เอชเอส
แคน-แอม
เอ็กซ์-วัน
แกลอรี่โฉมย่อย

เอ็มพี4-12ซี สไปเดอร์
McLaren MP4-12C Spider
MP4-12C HS
มาริโอคาร์ต 8

| มาริโอคาร์ต 8 |
| --- | --- |
ปกบรรจุภัณฑ์สำหรับเครื่องวียูที่ใช้ในทุกภูมิภาค
ผู้พัฒนา: นินเท็นโดอีเอดี กลุ่ม 1 บันไดนัมโคเกมส์
ผู้จัดจำหน่าย: นินเท็นโด
กำกับ: โคซูเกะ ยาบูกิ
อำนวยการผลิต: ฮิเดกิ คนโนะ
แต่งเพลง: ชิโฮะ ฟูจิอิ อัตสึโกะ อาซาฮิ เรียว นางามัตสึ ยาซูอากิ อิวาตะ
ชุด: มาริโอคาร์ต
เครื่องเล่น: วียู นินเท็นโด สวิตช์
วางจำหน่าย: วียู JP: 29 พฤษภาคม ค.ศ. 2014 ทั่วโลก: 30 พฤษภาคม ค.ศ. 2014 นินเท็นโด สวิตช์ ทั่วโลก: 28 เมษายน ค.ศ. 2017
แนว: แข่งรถ
รูปแบบ: ผู้เล่นคนเดียว, ผู้เล่นหลายคน
มาริโอคาร์ต 8 (ญี่ปุ่น: マリオカート8; โรมาจิ: Mario Kāto Eito; อังกฤษ: Mario Kart 8) เป็นเกมแข่งรถโกคาร์ต ที่พัฒนาและวางจำหน่ายโดยนินเท็นโดสำหรับเครื่องเล่นวิดีโอเกมวียู เกมนี้เป็นภาคที่แปดของแฟรนไชส์มาริโอคาร์ตบนเครื่องคอนโซล และเป็นเกมลำดับที่สิบเอ็ดของชุด (ไม่นับเกมที่เปีดตัวบนเกมตู้) โดยมียอดจำหน่ายที่ 1.2 ล้านชุดในช่วงสี่วันแรก นับเป็นเกมวียูที่ทำยอดขายต่อวันได้เร็วที่สุด และในวันที่ 26 มิถุนายน ค.ศ. 2014 ทางนินเท็นโดได้มีการรายงานถึงยอดจำหน่าย 2 ล้านชุดในช่วงเดือนแรกของการเปิดตัว ต่อมานินเท็นโดได้ประกาศว่าตัวเกมจะมีการรองรับการเชื่อมต่อกับอามีโบ และมีตัวดาวน์โหลดเสริม
สำหรับเครื่องนินเท็นโด สวิตช์ วางจำหน่ายวันที่ 28 เมษายน ค.ศ. 2017 โดยใช้ชื่อว่า "มาริโอคาร์ต 8 ดีลักซ์" (ญี่ปุ่น: マリオカート8 デラックス; โรมาจิ: Mario Kāto Eito Derakkusu; อังกฤษ: Mario Kart 8 Deluxe)
รูปแบบการเล่น

ดูเพิ่ม: รูปแบบการเล่นในมาริโอคาร์ตซีรีส์
เกมยังคงมีรูปแบบการเล่นแบบดั้งเดิมของแฟรนไชส์ ซึ่งจะมีตัวละครจากโลกของมาริโอ เข้าแข่งขันกันด้วยรถโกคาร์ต โดยสามารถขัดขวางฝ่ายตรงข้าม หรือเพิ่มประสิทธิภาพการแข่งของตนโดยการใช้ไอเทมต่าง ๆ ที่พบในกล่องไอเทม รวมถึงจุดเด่นที่ปรากฏในภาคก่อน ซึ่งได้แก่ มอเตอร์ไซค์ และ การแข่งพร้อมกัน 12 คน จากมาริโอคาร์ต วี ตลอดจน การขับรถร่อนกลางอากาศ, การขับรถใต้น้ำ และการปรับแต่งพาหนะจากมาริโอคาร์ต 7
คุณสมบัติใหม่ของมาริโอคาร์ต 8 ประกอบด้วยการขับรถแบบต้านทานแรงโน้มถ่วง บางส่วนของสนามสามารถทำให้นักแข่งสามารถขับรถบนผนังและเพดานได้ ในส่วนนี้ ผู้เล่นสามารถชนนักแข่งอื่น ๆ หรือกันชนพิเศษสำหรับสปินเทอร์โบ ซึ่งทำให้เพิ่มความเร็วขึ้นเป็นพิเศษ สำหรับตัวละครใหม่ประกอบด้วย ลูกสมุนของบาวเซอร์ทั้ง 7 ตัว, เบบีโรซาลินา และพิงก์โกลด์พีช ส่วนไอเทมใหม่นั้นประกอบด้วย ดอกไม้บูมเมอแรง ซึ่งสามารถโจมตีนักแข่งที่อยู่ข้างหน้าแล้วสามารถย้อนกลับได้, ดอกไม้ปิรันยา ซึ่งสามารถใช้โจมตีนักแข่งและอุปสรรคในบริเวณใกล้เคียง เพื่อเพิ่มครามเร็วให้ตนเอง, เครซี่เอก (Crazy Eight) เป็นไอเท็มพิเศษที่ผู้เล่นสามารถใช้ไอเท็มได้ 8 อย่างในครั้งเดียว และซูเปอร์ฮอร์น (Super Horn) ซึ่งสามารถนำมาใช้ทั้งในการโจมตีฝ่ายตรงข้ามที่อยู่ใกล้เคียงและป้องกันการโจมตีจากไอเทมอื่นๆ รวมถึงกระดองเต่าหนาม(หรือที่รู้จักกันในชื่อ"เต่าฟ้า")ที่แทบจะไม่สามารถป้องกันได้ในภาคก่อน
นอกจากการรองรับผู้เล่นหลายคน มาริโอคาร์ต 8 มีการรองรับระบบการเล่นแบบหลายคนทางออนไลน์ได้มากที่สุดถึง 12 คน โดยสามารถเล่นได้กับเพื่อนหรือกับบุคคลภายนอกทั้งภายในภูมิภาคและทั่วโลก และมีการรองรับระบบการคุยด้วยเสียงในการแข่งขัน ผู้เล่นจะสามารถที่จะตั้งค่าการแข่งขันกับกติกาและรายการต่าง ๆ ด้วยการปรับแต่งได้อย่างเต็มที่, ดาวน์โหลดข้อมูลรถผีจากเพื่อนหรือผู้เล่นระดับสูง และได้รับแสตมป์สำหรับใช้ในมีเวิร์สโดยการทำลายสถิติเวลาของทีมพัฒนาและชนะในการแข่งขันแกรนด์กรังปรีซ์ มาริโอคาร์ตทีวีทำให้ผู้เล่นดูข้อมูลใหม่จากนักแข่งอื่น ๆ ประกอบด้วยการกรอกลับและฟังก์ชันการแสดงภาพสโลโมชัน และสามารถอัปโหลดส่วนที่เป็นไฮไลต์ไปยังยูทูบได้
เกมสามารถรองรับจอยวียู เกมแพด, วี รีโมต และจอยนันชัก, วียู โปรคอนโทรลเลอร์, วี คลาสสิกคอนโทรลเลอร์ และวี วีล ผู้เล่นยังสามารถใชอะมีโบปลดล็อกชุดตัวละครพิเคษสำหรับ Mii ได้อีกด้วย
การพัฒนา

เกมนี้ได้เปิดตัวครั้งแรกในเดือนมกราคม ค.ศ. 2013 ทางรายชื่อของนินเท็นโดไดเร็ค และได้มีการเปิดเผยรายละเอียดภายหลังที่งานอิเล็กทรอนิกเอ็นเตอร์เทนเมนต์เอ็กซ์โป 2013 นอกจากนี้ นัมโคบันไดยังได้มีชื่อในเครดิตของเกม ในฐานะของผู้พัฒนาร่วม
โลโก้เลข "8" ของเกมได้รับการออกแบบมาให้คล้ายกับแถบเมอบิอุส เช่นเดียวกับลู่สนามหนึ่งที่ปรากฏในเกม ในช่วงต้นของการพัฒนา ได้มีไอเดียในการใช้สว่านเจาะพื้นดิน แต่ก็ได้โละทิ้งออกไปเนื่องจากไม่สร้างสรรค์เมื่อเทียบกับการต้านแรงโน้มถ่วง
กลยุทธการตลาด

แคมเปญการเปิดตัวมาริโอคาร์ต 8 ของนินเทนโด ประกอบด้วยลิมิเต็ดอิดิชัน ซึ่งรวมถึงหุ่นจำลองรูปกระดองเต่าสีฟ้าโทะเงะโซ และกลุ่มธีมคอนโซลมาริโอกับลุยจิแบบพิเศษ ซึ่งประกอบด้วยหมวก, คู่มือแนะนำเทคนิคในการเล่น, คอนโทรลเลอร์ วี รีโมตพลัส, วี วีล และอุปกรณ์ป้องกันเกมแพด ในทวีปอเมริกาเหนือและยุโรป ผู้เล่นที่ซื้อและลงทะเบียนมาริโอคาร์ต 8 ในคลับนินเทนโดก่อนวันที่ 31 กรกฎาคม ค.ศ. 2014 จะได้รับรหัสดาวน์โหลดเกมบนวียูฟรี และในฐานะที่มีส่วนร่วมในโฆษณารถยนต์ร่วมกับเมอร์เซเดส-เบนซ์รุ่นเมอร์เซเดส-เบนซ์ จีแอลเอ ทำให้มีตัวดาวน์โหลดเสริมภายในเกมซึ่งจะเป็นรถยนต์เมอร์เซเดส-เบนซ์ 3 รุ่นโดยสามารถดาวน์โหลดได้ฟรี
การตอบรับ

มาริโอคาร์ต 8 ได้รับคำวิจารณ์ในเชิงบวกเป็นส่วนใหญ่ นินเทนโดได้มีการรายงานถึงคะแนนว่า"ดีที่สุดในประวัติศาสตร์ของแฟรนไชส์" และได้รับ 88/100 คะแนนจากเว็บไซต์เมตาคริทิค รวมถึง 88.26% จากเว็บไซต์เกมแรงกิงส์ และได้รับการวิจารณ์โดยเว็บไซต์ยูโรเกมเมอร์ว่าเป็น "เกมที่มีชีวิตชีวามากที่สุดของเกมแข่งรถบนเครื่องคอนโซลแห่งปี" เกมได้รับการยกย่องอย่างสูงสำหรับ "รายละเอียดที่สวยงาม", ความรู้สึกมากมายถ้าเทียบจากขนาด, ซาวด์แทร็กเพลงที่ดัดแปลงใหม่ ตลอดจนรูปแบบการเล่น ส่วนดิจิทัลฟาวดรีได้ลงความเห็นว่า "อยู่ใกล้ความสมบูรณ์" และ "ใส่ใจในรายละเอียดที่มหัศจรรย์", โดดเด่นด้วย "บรรจุภัณฑ์ที่สวยงาม" และ "ความสามารถในการเล่นที่น่าหลงใหล" "คุณลักษณะการวิเคราะห์ทางเทคนิคด้านความเรียบเนียนของการเคลื่อนไหวและรูปแบบการเล่นโดยรวมเหล่านั้น มีประสิทธิภาพโดยทั่วไปสูงถึง 59 ถึง 60 เฟรมต่อวินาที กับโหมดการแบ่งหน้าจอที่มีประสิทธิภาพ 30 เฟรมต่อวินาที เมื่อเปรียบเทียบกับมาตรฐานอุตสาหกรรม" เว็บไซต์เกมสปอตยังได้ชื่นชมรูปแบบทั่วไปของเกม แต่ได้วิจารณ์โหมดแบทเทิลของเกมที่ใช้สนามทั่วไปที่ใช้แข่ง แทนที่จะเป็นสนามเฉพาะเหมือนที่มาริโอคาร์ตภาคก่อนๆ
ไม่นานหลังจากเกมนี้ได้รับการเปิดตัวในสหราชอาณาจักร ก็ได้มีการประกาศว่ายอดจำหน่ายของเครื่องวียูได้เพิ่มขึ้น 666% พร้อมกับชุดมาริโอคาร์ต 8 คิดเป็น 82% ของจำนวนทั้งหมดที่จำหน่าย นอกจากนั้น ในช่วงสี่วันแรกของการจำหน่าย ได้มีการจำหน่ายออกไป 1.2 ล้านชุดทั่วโลก ส่งผลให้เป็นเกมบนวียูที่สามารถทำยอดขายต่อวันได้มากที่สุด และภายในช่วงไม่ถึงหนึ่งเดือนของการเปิดตัว มาริโอคาร์ต 8 ก็สามารถทำยอดจำหน่ายได้ถึง 2 ล้านชุดทั่วโลก
การตอบรับ > สิ่งสืบเนื่อง

"ลุยจิ เดท สเตย์" เป็นอินเทอร์เน็ตมีมที่แสดงถึงการแสดงออกทางสีหน้าโดยอัตโนมัติของลุยจิ ซึ่งเป็นหนึ่งในตัวละครที่สามารถเล่นได้ และเป็นตัวละครร่วมของแฟรนไชส์มาริโอ ซึ่งจะปรากฏในขณะที่ตัวละครอื่น ๆ ถูกลุยจิโจมตีระหว่างการแข่ง โดยได้แสดงให้เห็นในยูทูบ และภาพเคลื่อนไหว GIF หลายชุด การปรากฏการณ์ดังกล่าวได้ออกข่าวในสถานีข่าวฟ็อกซ์ในประเทศในช่วงต้นเดือนมิถุนายน ค.ศ. 2014  ยิ่งไปกว่านั้น ลุยจิ เดท สเตย์ยังถูกโชว์โดยนินเทนโดในงานดิจิทัล อีเวนท์ที่อิเล็กทรอนิกเอ็นเตอร์เทนเมนต์เอ็กซ์โป 2014  เว็บไซต์เวนเจอร์บีตได้ยกย่องต่อการจัดการมีมของนินเทนโด โดยตั้งข้อสังเกตว่า "มันเป็นวิธีที่ยอมรับวัฒนธรรมของแฟน ๆ อย่างแนบเนียน โดยไม่ได้เป็นการละเลยไปจากพวกเขาเหล่านั้น"
แหล่งข้อมูลอื่น

Official North American website(อเมริกาเหนือ)
Official European website(ยุโรป)
Official Japanese website(ญี่ปุ่น)
Official Australian website(ออสเตรเรีย)
มาริโอคาร์ต 8 ได้รวมรูปแบบของ มาริโอคาร์ต วี และ มาริโอคาร์ต 7 ผสมกับการแข่งรถแบบต้านแรงโน้มถ่วง
แมจิกซอร์ด: ฮีโรอิกแฟนตาซี

| แมจิกซอร์ด - ฮีโรอิกแฟนตาซี |
| --- | --- |

ผู้พัฒนา: แคปคอม มินากูจิเอนจิเนียริง (ซูเปอร์แฟมิคอม)
ผู้จัดจำหน่าย: แคปคอม
ออกแบบ: โยชิมิ โอนิชิ โทโมชิ ซาดาโมโตะ โยชิกิ โอกาโมโตะ
ศิลปิน: โทโมชิ ซาดาโมโตะ คาซูโนริ ทาซากิ อาเกมิ อิวาซากิ
แต่งเพลง: มานามิ มัตสึมาเอะ โคจิ มูราตะ (ซูเปอร์แฟมิคอม)
เครื่องเล่น: อาร์เคด, ซูเปอร์แฟมิคอม, เพลย์สเตชัน 2, เพลย์สเตชัน พอร์เทเบิล, เอกซ์บอกซ์, เอกซ์บอกซ์ไลฟ์อาร์เคด, เพลย์สเตชัน เน็ตเวิร์ก
วางจำหน่าย:  25 กรกฎาคม ค.ศ. 1990  อาร์เคด ญี่ปุ่น: 23 มิถุนายน ค.ศ. 1990 ทั่วโลก: 25 กรกฎาคม ค.ศ. 1990 ซูเปอร์แฟมิคอมญี่ปุ่น: มีนาคม ค.ศ. 1992 อเมริกาเหนือ: เมษายน ค.ศ. 1992 ยุโรป: 18 มีนาคม ค.ศ. 1993 เอกซ์บอกซ์ไลฟ์อาร์เคดทั่วโลก: 14 เมษายน ค.ศ. 2010 เพลย์สเตชัน เน็ตเวิร์กทั่วโลก: 15 เมษายน ค.ศ. 2010  
แนว: สับและเฉือน   บีตเอ็มอัป   แพลตฟอร์ม
รูปแบบ: ผู้เล่นเดี่ยว, หลายผู้เล่น
ระบบอาร์เคด: ซีพี ซิสเตม
แมจิกซอร์ด: ฮีโรอิกแฟนตาซี (อังกฤษ: Magic Sword: Heroic Fantasy) เป็นเกมแนวสับและเฉือนแฟนตาซีแบบเลื่อนด้านข้างที่วางจำหน่ายโดยบริษัทแคปคอมสำหรับอาร์เคดใน ค.ศ. 1990 เกมดังกล่าวให้ผู้เล่นสวมบทเป็นตัวละครเอกที่ต้องต่อสู้ฝ่าฟันผ่านหอคอยลึกลับเพื่อปกป้องโลก ผู้เล่นสามารถใช้ดาบ, ขวาน หรือพลังเวทมนตร์ รวมถึงยังสามารถช่วยเหลือและสรรหาพรรคพวกที่มีศักยภาพจากคลาสตัวละครต่าง ๆ ซึ่งแต่ละคลาสจะมีความสามารถพิเศษของตัวเอง โดยเมื่อสามปีก่อน ทางบริษัทแคปคอมได้เปิดตัวเกมแบล็กไทเกอร์ที่คล้ายกัน
โครงเรื่อง

แมจิกซอร์ดเกิดขึ้นในโลกนิรนาม ซึ่งกำลังถูกคุกคามโดยจ้าวแห่งความมืดผู้มีนามว่าดรอกมาร์ (หรือแดรกมาร์ในต้นฉบับภาษาญี่ปุ่น) ผู้ควบคุมคริสตัลปิศาจที่เรียกว่า "แบล็กออร์บ" ซึ่งจะทำให้เขาสามารถปกครองโลก เพื่อป้องกันไม่ให้สิ่งนี้เกิดขึ้น ตัวละครเอกที่รู้จักกันในชื่อเบรฟวัน (หรือแอลันในต้นฉบับภาษาญี่ปุ่น) จะต้องไต่ขึ้นไปบนยอดหอคอยสูง 50 ชั้นที่ดรอกมาร์อาศัยอยู่ หรือที่รู้จักในชื่อดรากอนคีป
ซึ่งในตอนท้ายของเกม เมื่อดรอกมาร์ถูกกำจัด ผู้เล่นมีทางเลือกสองทาง ได้แก่: ทำลายแบล็กออร์บ หรือควบคุมมัน และกลายเป็นจ้าวแห่งความมืดคนใหม่
รูปแบบการเล่น

แมจิกซอร์ดใช้รูปแบบการเล่นจำนวนมากจากเกมแบล็กไทเกอร์ เกมดังกล่าวมีการต่อสู้แบบเลื่อนด้านข้างพร้อมองค์ประกอบแพลตฟอร์มบางอย่าง โดยผู้เล่นควบคุมเฉพาะตัวละครหลักเท่านั้น ส่วนพันธมิตรที่ติดตามซึ่งควบคุมโดยคอมพิวเตอร์จะติดตามผู้เล่นอย่างขะมักเขม้น รวมถึงจะโจมตีและกระโดดตามเมื่อผู้เล่นทำเท่านั้น ทั้งนี้ ตัวละครผู้ช่วยประกอบด้วยแอมะซอน (นักธนู), ชายร่างใหญ่ (ถือขวาน), อัศวิน, มนุษย์กิ้งก่า, นินจา, นักบวช, โจร และพ่อมด โดยผู้เล่นได้รับอนุญาตให้ถือไอเทมหนึ่งชิ้น ซึ่งสามารถช่วยเหลือผู้เล่นหรือพันธมิตรในปัจจุบันได้
ผู้เล่นมีมิเตอร์เวทมนตร์ ซึ่งจะเต็มขึ้นเมื่อผู้เล่นไม่ได้โจมตี แต่จะหายไปหมดทุกครั้งที่ผู้เล่นโจมตี หากผู้เล่นโจมตีเมื่อมิเตอร์หมดหรือเป็นสีน้ำเงิน ผู้เล่นจะสามารถโจมตีระยะประชิดได้เมื่อใช้ปุ่มโจมตีมาตรฐานเท่านั้น ส่วนพันธมิตรเวทมนตร์เช่นนักบวชและพ่อมดจะไม่โจมตีในสถานการณ์นี้ หากเป็นสีแดงแต่ไม่เต็ม ผู้เล่นและพันธมิตรเวทมนตร์ที่ร่วมทีมกับเขาจะทำการโจมตีเวทมนตร์ระยะไกลที่ไม่แรงควบคู่ไปกับการโจมตีระยะประชิด แต่หากเต็ม ผู้เล่นและพันธมิตรเวทมนตร์ที่ร่วมทีมกับเขาจะทำการโจมตีเวทมนตร์ระยะไกลที่รุนแรงควบคู่ไปกับการโจมตีระยะประชิด ส่วนพันธมิตรที่ไม่ใช้เวทมนตร์จะโจมตีเมื่อผู้เล่นโจมตีโดยไม่คำนึงถึงสถานะของมิเตอร์เวทมนตร์
แหล่งข้อมูลอื่น

แมจิกซอร์ด: ฮีโรอิกแฟนตาซี ที่ MobyGames
แมจิกซอร์ด: ฮีโรอิกแฟนตาซี ที่ Killer List of Videogames
ภาพจับหน้าจอเวอร์ชันอาร์เคด
มนุษย์ตัวเขียวจอมพลัง

| มนุษย์ตัวเขียวจอมพลัง |
| --- | --- |
ใบปิดภาพยนตร์
กำกับ: หลุยส์ เลเทอร์เรียร์
บทภาพยนตร์: แซค เพนน์
เนื้อเรื่อง: แซค เพนน์
สร้างจาก: ฮัลค์ โดย สแตน ลี แจ็ก เคอร์บี
อำนวยการสร้าง: อวี อาราด เกล แอนน์ เฮิร์ด เควิน ไฟกี
นักแสดงนำ:   เอ็ดเวิร์ด นอร์ตัน  ลิฟ ไทเลอร์  ทิม รอท  ไท เบอร์เรลล์  ทิม เบลก เนลสัน  วิลเลียม เฮิร์ต 
กำกับภาพ: ปีเตอร์ เมนซีส์ จูเนียร์
ตัดต่อ: จอห์นไรท์ ริก เชน วินเซนท์ ทาเบียนลอน
ดนตรีประกอบ: เครก อาร์มสตรอง
บริษัทผู้สร้าง: มาร์เวล สตูดิโอส์ วัลฮัลลา โมชั่น พิกเจอร์ส 
ผู้จัดจำหน่าย: ยูนิเวอร์แซลพิกเจอส์
วันฉาย: 13 มิถุนายน พ.ศ. 2551
ความยาว: 112 นาที
ประเทศ: สหรัฐอเมริกา
ภาษา: อังกฤษ โปรตุเกส สเปน
ทุนสร้าง: 150 ล้านดอลลาร์สหรัฐ
ทำเงิน: 263.4 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
มนุษย์ตัวเขียวจอมพลัง (อังกฤษ: The Incredible Hulk) เป็นภาพยนตร์ซูเปอร์ฮีโรที่มาจากต้นฉบับการ์ตูนของมาร์เวลคอมิกส์ในชื่อเดียวกัน สร้างโดย มาร์เวล สตูดิโอส์ และจัดจำหน่ายโดย ยูนิเวอร์แซลพิกเจอส์ กำหนดตารางจัดฉายครั้งแรกในสหรัฐอเมริกาวันที่ 13 มิถุนายน พ.ศ. 2551
เนื้อเรื่องย่อ

บรูซ แบนเนอร์ (เอ็ดเวิร์ด นอร์ตัน) นักวิทยาศาสตร์ที่ใช้ชีวิตอยู่ในเงามืดเอาแต่คิดค้นวิธีเยียวยารักษาอารมณ์ ในขณะที่พวกกระหายสงครามก็ไม่ปล่อยให้เขาได้อยู่อย่างสันติ หรือยอมให้ได้ใช้ชีวิตอย่างมีความสุขกับ เบ็ตตี้ รอส (ลิฟ ไทเลอร์) หญิงคนรักของเขา ส่วนในโลกที่เต็มไปด้วยแสงสีและความศิวิไลซ์ ดิ แอ็บโบมิเนชั่น (ทิม รอท) ก็ไล่ล่าคุณหมออัจฉริยะอย่างไม่ลดละ เขานี่แหละคืออสรพิษร้ายตัวฉกาจที่จะต่อกรกับ เดอะ ฮัลค์ ให้ได้ ศึกระหว่างคู่อริจากหนังสือการ์ตูน ก็ประทุขึ้นเมื่อ บรูซ แบนเนอร์ จำเป็นต้องอาศัยพลังยอดมนุษย์ในตัวเข้าช่วยมหานครนิวยอร์กที่ถูกถล่มแหลกลาญ!
นักแสดง

เอ็ดเวิร์ด นอร์ตัน รับบทเป็น บรูซ แบนเนอร์ / ฮัลค์
ลู เฟอริกโน ให้เสียงฮัลค์
ลิฟ ไทเลอร์ รับบทเป็น เบ็ตตี้ รอสส์
ทิม รอท รับบทเป็น อีมิล บรอนสกี้ / อะบอมิเนชัน
ทิม เบลค เนลสัน รับบทเป็น แซมมวลเอล เสติร์น
ไท เบอร์เรล รับบทเป็น ลีโอนาร์ด แซมสัน
วิลเลียม เฮิร์ต รับบทเป็น นายพล ธันเดอร์โบลท์ "แธดดีอัส" รอสส์
รอเบิร์ต ดาวนีย์ จูเนียร์ รับบทเป็น โทนี สตาร์ก
แหล่งข้อมูลอื่น

The Incredible Hulk ที่อินเทอร์เน็ตมูวีเดตาเบส
The Incredible Hulk ที่ออลมูวี
The Incredible Hulk ที่รอตเทนโทเมโทส์
The Incredible Hulk ที่บ็อกซ์ออฟฟิศโมโจ
The Incredible Hulk ที่สยามโซน
ไมโครเมเจส

| ไมโครเมเจส |
| --- | --- |
ภาพกล่องส่งเสริมการขายและคู่มือพรีวิว
ผู้พัฒนา: มอร์พแคตเกมส์
ออกแบบ: จูเลียส รีค นีกอลา เบตู
โปรแกรมเมอร์: จูเลียส รีค
ศิลปิน: นีกอลา เบตู
แต่งเพลง: จูเลียส รีค
เครื่องเล่น: นินเท็นโดเอนเตอร์เทนเมนต์ซิสเตม
วางจำหน่าย: 30 เมษายน ค.ศ. 2019
แนว: แพลตฟอร์ม
รูปแบบ: ผู้เล่นเดี่ยว, หลายผู้เล่น
ไมโครเมเจส (อังกฤษ: Micro Mages) เป็นเกมแพลตฟอร์มสำหรับนินเท็นโดเอนเตอร์เทนเมนต์ซิสเตม ที่เผยแพร่เมื่อวันที่ 30 เมษายน ค.ศ. 2019 โดยมอร์พแคตเกมส์ เกมดังกล่าวระดมทุนได้มากกว่า 150,000 ยูโรในคิกสตาร์เตอร์ เกมดังกล่าวได้รับการเผยแพร่ในรูปแบบตลับจริงสำหรับระบบนินเท็นโดเอนเตอร์เทนเมนต์ซิสเตม และต่อมาเป็นการดาวน์โหลดแบบดิจิทัล ที่มาพร้อมกับโปรแกรมเลียนแบบในสตีม รวมถึงอิช.ไอโอ